Communitate de Christo

Le Communitate de Christo, originalmente cognoscite como le Ecclesia de Jesus Christo del Sanctos del Ultime Dies Reorganisate, es un fide Mormon. Le gruppo esseva formate depois le morte de Joseph Smith, Jr., le 27 de junio de 1844; illo esseva un tentativa de reorganisar le Ecclesia de Jesus Christo del Sanctos del Ultime Dies fundate per Joseph Smith Jr.. Post le occision del propheta il habeva alicun membros que se separava ex le trunco principal pro formar le varie ramos como le gruppo Strangita, le gruppo Temple Lot, totevia tote iste parve gruppos non habeva un disveloppamento apreciabile, de facto le Communitate de Christo es le gruppo plus consistente de circa 250.000 membros dum le ecclesia original ha ultra 12.000.000 (estima de 2005).

Sequente le morte del fundator del religion, Joseph Smith, Jr., le inimicos del ecclesia credeva que le mormonismo esseva finite. Dum alicun parve gruppos se separava pro formar nove ramos, le trunco principal ducite per Brigham Young, faceva un migration a Utah, USA, e reteneva le nomine original de Ecclesia de Jesus Christo del Sanctos del Ultime Dies. Un plus parve faction remaneva in Illinois, USA, pro varie rationes, includente disaccordos con le Doce Apostolos Mormon e le timor de facer le viage longe e penose a Utah. Alcunos in iste gruppo rejiceva Brigham Young como leader e credeva que Joseph Smith, Jr., habeva nominate su filio major Joseph Smith III, como su successor. Joseph Smith III e su matre, Emma Hale Smith, originalmente rejiceva offertas de ducer le nove movimento mormon, usque le 6 de april de 1860, in Amboy, Illinois, USA, quando le Ecclesia de Jesus Christo del Sanctos del Ultime Dies Reorganisate esseva organisate. Il se debatte usque nunc si Emma Smith (qui se re-maritava depois le morte de su sposo Joseph Smith, Jr.) esseva mesmo un membro official del ecclesia Reorganisate, malgrado le facto que illa toccava le organo pro multe de su reuniones religiose e appareva supportar su filio. Non obstante, necuno mantene que illa se associava con le gruppo de Brigham Young depois le morte de Joseph Smith, Jr., su sposo. 

Le ecclesia Reorganisate esseva ducite per Joseph Smith III pro 54 annos. Joseph Smith III moriva le 10 de decembre de 1914, sin nominar un successor. Su filio Frederick Madison Smith esseva acceptate tosto depois como le nove leader del ecclesia Reorganisate, e deveniva le nove presidente del ecclesia Reorganisate in 1915. Usque alcun annos retro, le succession del leader del ecclesia se continuava in grande parte ab lineas patriarchal, il es passate de patre a filio. Non obstante, quando un del presidentes habeva solmente filias e necun filio, le ecclesia Reorganisate cambiava su politica pro admitter feminas in le sacerdotio e formulava un nove politia pro appunctar successores pro esser leader del ecclesia Reorganisate.

Le scripturas del Communitate de Christo include le Version Inspirate del Biblia (le traduction del version de King James per Joseph Smith), le Libro de Mormon, e le Doctrina e Convenios benque illes include anque un differente sub-conjuncto del revelationes de Joseph Smith, Jr., ab illos includite in le version del ecclesia LDS. In differentia al ecclesia LDS illes non include le Perla de Grande Precio ma recognosce le Lecturas super le Fide.

Desde april de 1920 le centro official del corporation del ecclesia Reorganisate esseva establite in Independence, Missouri, USA.

Le 6 de april de 2001 iste gruppo cambiava su nomine de Ecclesia de Jesus Christo del Sanctos del Ultime Dies Reorganisate a Communitate de Christo.

Categoria:Mormonismo